અમદાવાદ તા. ૬ : અમદાવાદમાં કથિત લઠ્ઠાકાંડનો મામલો બહાર આવ્યા બાદ રાજયની પોલીસ અચાનક જાગી છે. શુક્રવારે વહેલી સવારથી જ રાજયના વિવિધ શહેરોમાં પોલીસે દેશી દારુના અડ્ડાઓ પર દરોડા કરવાની કાર્યવાહી હાથ ધરી છે. અમદાવાદમાં આજે વહેલી સવારે કાગડાપીઠના કાંટોડિયા વાસમાં પોલીસ ત્રાટકી હતી. જોકે, ચેકિંગ દરમિયાન અહીં પોલીસને દારૂ મળ્યો ન હતો. શહેર પોલીસ કમિશ્નરે જે જગ્યાએ દેશી દારૂ મળે છે ત્યાં દિવસમાં ત્રણ વખત રેડ કરવાની સૂચના આપી છે.